Koordinatar: 33°5′21.2″N 35°28′19.43″E﻿

**Avivim** (אֲבִיבִים) er ein israelsk moshav heilt nord i Israel, i Øvre Galilea. Han ligg mindre enn ein kilometer frå den blå linja, grensa til Libanon, i det palestinske landområdet til den sjiaislamske landsbyen Saliha, som vart avfolka etter ein massakre utført av israelske forsvarsstyrkar.

Avivim offentlege bibliotek

Historie
--------

I 1920 var Saliha erklært ein del av Libanon som ein del av ein fransk-britisk grenseavtale. Han var ein av 24 landsbyar som vart overført til britisk kontroll i 1924 etter at grensa vart teikna opp i 1923 mellom det britiske Palestinamandatet og Det franske mandatet for Syria og Libanon. Han vart så ein del av Palestina.

I SN sin delingsplanen for Palestina frå 1947, var Saliha meint å vere ein del av ein føreslått arabisk stat, medan grensa mellom denne og den føreslått jødiske staten skulle gå nord for det oppbygde området til landsbyen. Under den israelsk-arabiske krigen i 1948 var Saliha åstad for ein massakre utført av dei israelske styrkane, kort tid før landsbyen vart heilt avfolka. Alle bygningane i landsbyen, med unntak av ein grunnskule for gutar, vart øydelagde. Dei israelske styrkane sprengde moskeen i landsbyen og drap 60-94 menneske som var inne i moskeen.

Moshav Avivim vart grunnlagd i 1958, fråflytta, og så grunnlagd på ny i 1963 av immigrantar frå Nord-Afrika, hovudsakleg marokkanske jødar.

Midtaustenkonflikten
--------------------

Sidan moshaven ligg nær grensa til Libanon har han ofte vore eit terroråml, mellom anna skulebussmassakren i Avivim. Den 8. mai 1970 avfyrte terroristar frå den syriskstøtta organisasjonen Saeka to bazooka-granatar mot skulebussen til landsbyen, og tok livet av ni barn og tre vaksne, medan 19 vart skadde. I oktober 1970 avfyrte geriljasoldatar i Libanon bomber mot Avivim, og utløyste alarm langs den libanesiske grensa.

Avivim leid òg under Libanonkrigen i 2006, og vart utsett for minst eit infiltreringsforsøk frå Hizbollah. Moshaven kom òg under eld frå Hizbollahstyrkar i den nærliggande landsbyen Maroun al-Ras, på andre sida av grensa i Libanon.

Kjelder
-------

* *Denne artikkelen bygger på «Avivim» frå Wikipedia på engelsk, den 16. mars 2015.*
	+ *Wikipedia på engelsk oppgav desse kjeldene:*

1. ↑  «Locality File» (XLS). Israel Central Bureau of Statistics. 2012. Henta 30. oktober 2013.
2. ↑  "The seven lost villages", Danny Rubenstein, Haaretz, 4 August 2006, at Independent Medi Review Analysis website. Original article at www.haaretz.com/hasen/spages/746274.html.
3. ↑  Morris, Benny. (2004) *The Birth of the Palestinian Refugee Problem Revisited*. Cambridge University Press. ISBN 0-521-00967-7
4. ↑  *The Seven Villages, Origins and Implications* (PDF), arkivert frå originalen (PDF) 8. januar 2014, henta 16. mars 2015
5. ↑  Asher Kaufman. «Between Palestine and Libanon: Seven Shi'i Villages as a Case Study of Boundaries, Identities, and Conflict». *Middle East Journal* **60**: 685–706.
6. ↑  Benny Morris (2004). *The Birth of the Palestinian Refugee Problem Revisited*. Cambridge University Press. s. 481.
7. 1 2  Moshav Avivim still stands determined during tensions
8. ↑  Israeli-Palestinian Conflict: from Balfour Promise to Bush Declaration, Gabriel G. Tabarani
9. ↑  Avivim Settlement under Mortar Fire From Terrorists in Lebanon

| * v
* d
* e
Merom HaGalil regionale kommune |
| --- |
| Kibbutzim | Parod |
| Moshavim | Alma**·** Amirim**·** Avivim**·** Dovev**·** Dalton**·** Hazon**·** Kerem Ben Zimra**·** Kfar Hoshen**·** Kfar Shamai**·** Meron**·** Shezor**·** Shefer**·** Tefahot |
| Fellesbusetnader | Amuka**·** Bar Yohai**·** Birya**·** Inbar**·** Kalanit**·** Kfar Hananya**·** Livnim**·** Or HaGanuz |
| Ikkje-jødiske landsbyar | Ein al-Asad (drusarar)**·** Rehaniya (tsjerkessarar) |


|  |  |
| --- | --- |
| Autoritetsdata | 
* VIAF
* BNF
* BNF (data)
* GeoNames

 |